wickkiey/tamil-wikipedia-markdown huggingface dataset:
# ஆசம் கான்


| constituency1 = இராம்பூர் மக்களவைத் தொகுதி  
| office1 = இந்திய மக்களவை உறுப்பினர்  

| term_start1 = 23 மே 2019  
| constituency2 = இராம்பூர் மக்களவைத் தொகுதி  
| office2 =சட்டமன்ற உறுப்பினர்  
| term_start3 = 9 சூன் 1980  
| term_end3 = 28 அக்டோபர் 1995  
| predecessor3 =மன்சூர் அலி கான்  
| successor3 = அப்ரோஸ் அலி கான்  
| constituency3 = இராம்பூர் சட்டமன்றத் தொகுதி  
| term_start2 = 26 பிப்ரவரி 2002  
| term_end1 =  
| predecessor2 = அப்ரோஸ் அலி கான்  
| predecessor1 = நைபால் சிங்  
| successor1 =  
| birth_date = இவர் இராம்பூர் சட்டமன்றத் தொகுதியிலிருந்து 9 முறை உத்தரப் பிரதேச சட்டமன்றத்திற்கு தேர்ந்தெடுக்கப்பட்டவர். மேலும் சமாஜ்வாதி கட்சி ஆண்ட உத்தரப் பிரதேச அரசில் மூத்த அமைச்சராக விளங்கியவர்.  

சமாஜ்வாதி கட்சியின் பொதுச் செயலராக இருந்த ஆசம் கான் 17 மே 2009 அன்று பதவியிலிருந்து விலகினார். 2009 மக்களவைத் தேர்தலில் ஆசாம் கான், ஜெயப்பிரதாவை எதிர்த்துப் போட்டியிட்டு ஆபாசமாக பேசியதால் சர்ச்சைக்குள் சிக்கினார், மேலும் 30,000 வாக்கு வித்தியாசத்தில் ஜெயப்பிரதாவிடம் தோற்றார். இதனால் ஆசாம் கான் 24 மே 2009 அன்று சமாஜ்வாதி கட்சியிலிருந்து ஆறு ஆண்டுகளுக்கு நீக்கப்பட்டார். இருப்பினும் சமாஜ்வாதி கட்சி ஆசாம் கானை 4 திசம்பர் 2010-இல் மீண்டும் கட்சியில் மீண்டும் இணைத்துக் கொண்டது. 2019 மக்களவைத் தேர்தலில் ஆசாம் கான் இராம்பூர் மக்களவைத் தொகுதியிலிருந்து சமாஜ்வாதி கட்சி சார்பாக மக்களைக்குத் தேர்ந்தெடுக்கப்பட்டார்.  

## பிணக்குகள்
மக்களவையில் முத்தலாக் மசோதா மேல் நடைபெற்ற விவாதத்தின் போது, சபாநாயகர் இருக்கையில் இருந்த துணை சபாநாயகர் ரமா தேவியைப் பார்த்து ஆசம் கான், ஆபாசச் சொற்களால் பேசியதை கண்டித்த அனைத்து கட்சியைச் சேர்ந்த பெண் உறுப்பினர்கள், ஆசாம் கானை, சபையில் நிபந்தனையற்ற மன்னிப்பு கோர வேண்டும் என குரல் எழுப்பினர். ஆசாம் கானும் தனது தவறை உணர்ந்து மக்களவையில் நிபந்தனையற்ற மன்னிப்ப்புக் கோரினார்.  
## சட்டமனற உறுப்பினர் பதவி பறிப்பு
சமாஜ்வாதி கட்சியின் உத்தரப் பிரதேச சட்டமன்ற உறுப்பினராக உள்ள ஆசம் கான், கடந்த 2019ம் ஆண்டு நடந்த பொதுத் தேர்தலில் இந்தியப் பிரதமர் நரேந்திர மோதி, முதலமைச்சர் யோகி ஆதித்யநாத் ஆகியோரை அவதூறாகப் பேசியதற்காக வழக்குப்பதிவு செய்யப்பட்டு அலகாபாத் உயர் நீதிமன்றத்தில் விசாரணை நடைபெற்றது. வழக்கை விசாரித்த உயர் நீதிமன்றம், சமாஜ்வாதி கட்சி தலைவர் அசம் கான் மற்றும் இருவருக்கு 3 ஆண்டு சிறைத் தண்டனையும் 2000 ரூபாய் அபராதமும் விதித்து தீர்ப்பளித்தது. இந்நிலையில், உத்தரப் பிரதேசத்தின் ராம்பூர் சட்டமன்ற தொகுதியின் உறுப்பினராக உள்ள ஆசம் கானை தகுதிநீக்கம் செய்து பேரவை தலைவர் உத்தரவிட்டுள்ளார்.  
## சிறை தண்டனைகள்
2019 முதல் ஆசம்கான், அவரது மனைவி மற்றும் மகன் மீது மக்கள் பிரதிநிதிகள் நீதிமன்றத்தில் நடைபெற்ற போலி பிறப்புச் சான்றிதழ் வழக்கில் 18 அக்டோபர் 2023 அன்று 7 ஆண்டுகள் சிறை தண்டனை விதித்து தீர்ப்பு அளிக்கப்பட்டுள்ளது.போலி பான் கார்டுகளை பயன்படுத்தி முறைகேடுகள் செய்த வழக்கில் ஆசம்கான் மற்றும் அவரது மகனுக்கு மக்கள் பிரதிநிதிகளின் சிறப்பு நீதிமன்றம் 16 நவம்பர் 2025 அன்று 7 ஆண்டுகள் சிறை தண்டனை விதித்தது.  

## இதனையும் காண்க
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# ஆறுமுகம் பிள்ளை சீதை அம்மாள் கல்லூரி


**ஆறுமுகம் பிள்ளை சீதை அம்மாள் கல்லூரி** (Arumugam Pillai Seethai Ammal College) என்பது தமிழ்நாட்டின், சிவகங்கை மாவட்டம், திருப்பத்தூரில் அமைந்துள்ள ஒரு கல்லூரி ஆகும். இது 1965 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்
- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி அறிவியல்
- தகவல் தொழில்நுட்பம்

### கலை மற்றும் வணிகவியல்
- தமிழ்
- ஆங்கிலம்
- வரலாறு
- பொருளியல்
- வணிக மேலாண்மை
- வணிகவியல்

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# இதயா மகளிர் கல்லூரி, சருகணி


**இதயா மகளிர் கல்லூரி, சருகணி** (Idhaya College for Women, Sarungani) என்பது தமிழ்நாட்டின் சிவகங்கை மாவட்டம், சருகணியில் அமைந்துள்ள ஒரு கல்லூரி ஆகும். இது 1996 ஆம் ஆண்டில் நிறுவப்பட்டது. இந்த கல்லூரி காரைக்குடி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல் அறிவியல் ஆகிய துறைகளில் பல்வேறு படிப்புகளை வழங்குகிறது.  

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# மதுரை சிவகாசி நாடார்கள் பயோனியர் மீனாட்சி பெண்கள் கல்லூரி


**மதுரை சிவகாசி நாடர்கள் பயோனிர்யர் மீனாட்சி மகளிர் கல்லூரி** (Madurai Sivakasi Nadar's Pioneer Meenakshi Women's College), என்பது தமிழ்நாட்டின், சிவகங்கை மாவட்டம் பூவந்தியில் அமைந்துள்ள பெண்களுக்கான ஒரு கல்லூரி ஆகும். இது 1999 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல் அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல் (**இளநிலை**)
- கணிதம் (**இளநிலை, முதுநிலை**)
- கணினி அறிவியல் (**இளநிலை**)
- கணினிப் பயன்பாட்டியல் (**இளநிலை**)
- தகவல் தொழில்நுட்பவியல் (**இளநிலை**)

### கலை மற்றும் வணிகவியல்

- தமிழ் (**இளநிலை, முதுநிலை, ஆராய்ச்சிப் படிப்பு**)
- ஆங்கிலம் (**இளநிலை, முதுநிலை**)
- வணிகவியல் (**இளநிலை**)
- வணிகவியலில் கணினிப்பயன்பாட்டியல் (**இளநிலை, முதுநிலை**)

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சீதாலெட்சுமி ஆச்சி மகளிர் கல்லூரி


**சீதாலெட்சுமி ஆச்சி மகளிர் கல்லூரி** (Seethalakshmi Achi College for Women), என்பது தமிழ்நாட்டின், பள்ளத்தூரில் அமைந்துள்ள ஒரு கல்லூரி ஆகும். இது 1962 ஆம் ஆண்டில் நிறுவப்பட்டது. இந்தக் கல்லூரி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.  

## அங்கீகாரம்
இக்கல்லூரியை புது தில்லியிலுள்ள, பல்கலைக்கழக மானியக் குழு (யுஜிசி) அங்கீகரித்துள்ளது.  

## துறைகள்

- தமிழ்
- ஆங்கிலம்
- சமஸ்கிருதம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- தாவரவியல்
- விலங்கியல்
- தகவல் தொழில்நுட்பவியல்
- வணிகவியல் கணினிப் பயன்பாட்டியல்
# சிறீ சாரதா நிகேதன் மகளிர் கல்லூரி


**ஸ்ரீ சாரதா நிகேதன் மகளிர் கல்லூரி** (Sri Sarada Niketan College for Women) என்பது பெண்களுக்கான ஒரு கல்லூரியாகும். இது தமிழ்நாட்டின், காரைக்குடி, அமராவதிபுதூரில் அமைந்துள்ளது. இது 1997 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- கணிதம்
- உயிர்வேதியியல்
- தகவல் தொழில்நுட்பம்
- கணினி அறிவியல்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# செய்யது அம்மாள் கலை மற்றும் அறிவியல் கல்லூரி


**செயது அம்மாள் கலை மற்றும் அறிவியல் கல்லூரி** (Syed Ammal Arts and Science College), என்பது தமிழ்நாட்டின், புல்லங்குடியில், டாக்டர் ஈ. எம். அப்துல்லா நகரில் அமைந்துள்ள ஒரு கலை அறிவியல் கல்லூரி ஆகும். இது 2010 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்தின் இணைவுபெற்றுள்ளது. இந்த கல்லூரி கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# வலைவாசல்:துடுப்பாட்டம்/சிறப்புக் கட்டுரை/6



**சர் டொனால்ட் ஜார்ஜ் பிராட்மன்** (***Sir Donald** **George Bradman*** ஆகஸ்டு 27, 1908 – பிப்ரவரி 25, 2001) **தெ டான்** எனவும் அழைக்கப்படும் ஆத்திரேலியத் துடுப்பாட்ட அணியின் முன்னாள் மட்டையாளர் ஆவார். இவர் துடுப்பாட்ட வரலாற்றிலேயே மிகச்சிறந்த மட்டையாளர் என்று பரவலாக ஏற்றுக்கொள்ளப்படுபவர். பிராட்மனின் தேர்வுத் துடுப்பாட்ட மட்டைவீச்சு விகிதமான 99.94 என்பது, முக்கிய விளையாட்டுகள் அனைத்திலும் உயரிய சாதனையாகக் கருதப்படுகிறது.  

தனது இருபத்தி இரண்டாம் பிறந்த நாளுக்கு முன்பாக இவர் பல சாதனைகளை நிகழ்த்தினார் குறிப்பாக அதிக ஓட்டங்கள் எடுப்பதில். இவரின் பல சாதனைகள் இன்றுவரை முறியடிக்கப்படாமல் உள்ளது. பெரும் பொருளியல் வீழ்ச்சி காலத்தில் ஆத்திரேலிய விளையாட்டு உலகத்தின் இலட்சிய மனிதராகப் பார்க்கப்பட்டார். 1948ஆம் ஆண்டு இங்கிலாந்து சுற்றுப்பயணத்தின் போது இவரது தலைமையிலான ஆஸ்திரேலிய அணி அங்கு நடைபெற்ற அனைத்துப் போட்டிகளிலும் வென்றது. இதனால் *வெற்றிகொள்ள முடியாதவர்கள்* *(Invincibles)* என்ற சிறப்புப் பெயர் பெற்ற அந்த அணி துடுப்பாட்ட வரலாற்றில் மிகச்சிறந்த அணியாகக் கருதப்படுகிறது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/10



**சர் கார்பீல்டு ஆபர்ன் சோபர்ஸ்** (**Sir Garfield St Aubrun Sobers**) (பிறப்பு: சூலை 28, 1936) என்பவர் 1954 முதல் 1974 ஆம் ஆண்டு வரை மேற்கிந்தியத்தீவுகள் துடுப்பாட்ட அணிக்காக விளையாடிய முன்னாள் துடுப்பாட்ட வீரர் ஆவார். இவர் *காரி* எனவும் *காரி சோபர்ஸ்* எனவும் அழைக்கப்படுகிறார். சிறந்த மட்டையாளரும் திறமைமிக்க களத்தடுப்பாளருமான இவர் அனைத்துக் காலத்திற்குமான துடுப்பாட்ட வரலாற்றின் மிகச்சிறந்த முழுவல்லாளராக அறியப்படுகிறார்.  

இவர் மேற்கிந்தியத்தீவுகள் துடுப்பாட்ட அணிக்காக 93 தேர்வுத் துடுப்பாட்டங்கள் விளையாடி மொத்தம் 8032 ஓட்டங்கள் எடுத்துள்ளார். மேலும் பந்துவீச்சில் 235 மட்டையாளர்களை வீழ்த்தியுள்ளார். 5000 ஓட்டங்களுக்கு மேல் எடுத்துள்ள வீரர்களின் வரிசையில் சராசரி அடிப்படையில் நான்காவது இடத்தில் உள்ளார். மொத்தமாக 383 முதல் தரத் துடுப்பாட்டப் போட்டிகளில் விளையாடியுள்ள இவர் 28,000 ஓட்டங்களை எடுத்தும் 1,000 மட்டையாளர்களை வீழ்த்தியும் உள்ளார். துடுப்பாட்டத்தில் இவரின் பங்களிப்பைப் பாராட்டும் விதமாக அரசி இரண்டாம் எலிசபெத் இவருக்கு வீரத்திருத்தகை பட்டத்தை அளித்தார். 1998 ஆம் ஆண்டு நாடாளுமன்றத்தில் சட்டம் இயற்றியதன் மூலம் பார்படோசின் பத்து தேசிய நாயகர்களுள் ஒருவராக சோபர்ஸ் போற்றப்படுகிறார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/15


**பாட்ரிக் ஜேம்ஸ் கமின்ஸ்** (*Patrick James Cummins*, பிறப்பு: 8 மே 1993) ஓர் ஆத்திரேலியத் துடுப்பாட்ட வீரரும் துணை அணித்தலைவர்களில் ஒருவரும் ஆவார். இவர் தனது 18-ஆவது அகவையில் இருந்து தேர்வுத் துடுப்பாட்டப் போட்டிகளில் விளையாட ஆரம்பித்தார். உள்ளூர்ப் போட்டிகளில் நியூ சவுத் வேல்சு மாநில அணிக்காக விளையாடி வருகிறார்.  

கமின்சு ஒரு வலது கை விரைவு வீச்சாளரும் கீழ்வரிசையில் திறமையாக ஆடக்கூடிய வலது கை மட்டையாளரும் ஆவார். இவர் 2019 நிலவரப்படி ஐசிசியின் தேர்வு பந்துவீச்சாளர்கள் தரவரிசையில் முதலிடத்திலும் ஒருநாள் பன்னாட்டு பந்துவீச்சாளர்கள் தரவரிசையில் நான்காவது இடத்திலும் உள்ளார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/17


**ஜேம்ஸ் மைக்கல் அண்டர்சன்**: (*James Michael Anderson*, பிறப்பு: ஜூலை 30, 1982) (பொதுவாக **ஜிம்மி அண்டர்சன்** என்று அறியப்படுகிறார்) ஓர் இங்கிலாந்து துடுப்பாட்ட வீரர் ஆவார். அனைத்துக் காலங்களிலும் அதிக மட்டையாளர்களை வீழ்த்திய வேகப்பந்து வீச்சாளர்கள் பட்டியலில் முன்னணி இடம் பெற்றுள்ள அண்டர்சன், 500 தேர்வு மட்டையாளர்களை வீழ்த்தியதன் மூலம் அதிக மட்டையாளர்களை வீழ்த்திய இங்கிலாந்து வீரர்கள் வரிசையில் முதல் இடத்தையும், பன்னாட்டு அளவில் ஆறாவது இடத்தையும் பிடித்துள்ளார். தற்போது ஐசிசியின் தேர்வு பந்துவீச்சாளர்கள் தரவரிசையில் இரண்டாவது இடத்தில் உள்ளார்.  

இதுவரை மொத்தம் 575 மட்டையாளர்களை வீழ்த்தியுள்ள அண்டர்சன், அனைத்துக் காலங்களிலும் அதிக மட்டையாளர்களை வீழ்த்திய தேர்வு பந்துவீச்சாளர்கள் வரிசையில் நான்காவது இடத்தில் உள்ளார். இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014 இல் முதலாவது தேர்வுத் துடுப்பாட்டப் போட்டியின்போது இவரும் ஜோ ரூட்டும் இணைந்து 198 ஓட்டங்கள் எடுத்ததன் மூலம் 10வது இழப்பில் இணைந்து அதிகபட்ச ஒட்டங்கள் எடுத்தவர்கள் எனும் சாதனையைப் படைத்தனர்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |
# முஸ்லிம் பெண்கள் திருமண உரிமைகள் பாதுகாப்புச் சட்டம் 2019


**முஸ்லிம் பெண்கள் திருமண உரிமைகள் பாதுகாப்புச் சட்டம்** (*The Muslim Women (Protection of Rights on Marriage) Act, 2017*) என்பது உச்சநீதிமன்றத்தில் இந்தியாவில் முத்தலாக் தொடர்பான நூற்றுக்கும் மேற்பட்ட வழக்குகள் தொடரப்பட்டதால் உச்சநீதிமன்றத்தின் தீர்ப்பின் அடிப்படையில் ஆளுகின்ற பாரதிய ஜனதா கட்சி ஏற்படுத்தப்பட்ட மசோதா ஆகும். இது தொடர்பான தீர்ர்ப்பினை ஆகஸ்டு 2017 இல் உச்சநீதிமன்றம் வழங்கியது. முஸ்லிம் பெண்கள் திருமண உரிமைகள் பாதுகாப்பு மசோதாவினை மத்திய அரசு டிசம்பர் 28, 2017 இல் மக்களவையில் தாக்கல் செய்தது. இந்த மசோதாவின் மூலம் முத்தலாக் முறை எழுத்து முறை,பேச்சு, மின்னஞ்சல் மற்றும் குறுஞ்செய்திச் சேவை போன்ற எந்த வடிவத்தில் வந்தாலும் அந்த கணவனுக்கு மூன்று ஆண்டுகள் சிறைத் தண்டனை விதிக்கப்படும். இராச்டிரிய ஜனதா தளம், பிஜு ஜனதா தளம், அனைத்திந்திய அண்ணா திராவிட முன்னேற்றக் கழகம் மற்றும் இந்திய ஒன்றிய முஸ்லிம் லீக் போன்ற கட்சிகள் இந்த மசோதாவிற்கு எதிர்ப்பு தெரிவித்தது. ஆனால் மக்களவையில் சட்ட அமைச்சர் இரவி சங்கர் பிரசாத் கொண்டு வந்த இந்த மசோதாவிற்கு இந்திய தேசிய காங்கிரசு ஆதரவு அளித்தது. இந்த மசோதாவில் 19 திருத்தங்கள் அறிவுறுத்தப்பட்டன. ஆனால் மக்களவையில் அனைத்தும் நிராகரிக்கப்பட்டன. 31 சூலை 2019 அன்று இந்தியக் குடியரசுத் தலைவர் இச்சட்டத்திற்கு ஒப்புதல் வழங்கினார். தற்போது இச்சட்டம் இந்தியா முழுவதும் நடைமுறைக்கு வந்துள்ளது.  

## இவற்றையும் காண்க
- இந்தியாவில் முத்தலாக்
- இந்திய இந்து திருமணங்கள் சட்டம் 1955
-
# அபி (கவிஞர்)


**அபி** என்ற **பீ. மு. அபிபுல்லா** (பிறப்பு: 1942) என்பவர் தமிழ்க் கவிஞர் ஆவார். இவர் 2019 ஆம் ஆண்டு விஷ்ணுபுரம் விருதினைப் பெறுகிறார். தமிழில் அருவக் கவிதைகளுக்குக் கவனிக்கப்பட்ட புதுக்கவிஞராவார். இவரது கவிதைகள் ஆங்கிலம், இந்தி மொழிகளிலும் மொழி பெயர்க்கப்பட்டுள்ளன. மேலூர் அரசுக் கலைக்கல்லூரில் தமிழ்ப் பேராசிரியராகப் பணியாற்றினார்.  

## இவரது நூல்கள்
1. மெளனத்தின் நாவுகள் (1974) - கவிஞர் மீரா அவர்களால் அன்னம் பதிப்பகம்
1. அந்தர நடை (1978)
1. என்ற ஒன்று (1987)
1. அபி கவிதைகள் (2013) - கலைஞன் பதிப்பகம்

## விருதுகள்
- 2004: கவிக்கோ விருது
- 2004: கவிக்கணம் விருது
- 2008: கவிஞர் தேவமகள் அறக்கட்டளை விருது
- 2019: விஷ்ணுபுரம் விருது
# சையது ஷாநவாஸ் உசைன்



**சையது ஷாநவாஸ் உசைன்** (**Syed Shahnawaz Hussain**) இந்திய அரசியல்வாதியும், பாரதிய ஜனதா கட்சியின் தேசிய செய்தி தொடர்பாளராகவும், இந்திய அரசின் அடல் பிகாரி வாஜ்பாய் அமைச்சரவையில் ஜவுளித்துறை அமைச்சராகவும் இருந்தவர்.  

## அரசியல்
இவர் 1999, 2004 மற்றும் 2009-ஆம் ஆண்டுகளில் நடைபெற்ற மக்களவைத் தேர்தல்களில் வென்று இந்திய மக்களவை உறுப்பினர் ஆனவர். 1999-இல் இராஜங்க அமைச்சரானார். 2001-இல் தனிப்பொறுப்புடன் கூடிய இராஜங்க அமைச்சரானர். 2003-2004 முடிய காபினெட் தகுதியுடன் ஜவுளித்துறை அமைச்சராக பிரதம அமைச்சர் அடல் பிகாரி வாஜ்பாய் அமைச்சரவையில் பணியாற்றினார்.
# கார்லோ அகுடிஸ்


**கார்லோ அகுடிஸ்** (3 மே 1991 - 12 அக்டோபர் 2006) என்பவர் ஒரு இத்தாலிய கத்தோலிக்கர் ஆவார். உலகெங்கிலும் நடந்த நற்கருணை அற்புதங்களை தான் லுகேமியாவால் இறப்பதற்கு சில மாதங்களுக்கு முன் உருவாக்கிய ஒரு இணையதளத்தில் ஆவணப்படுத்தியதற்காக இவர் பெரிதும் அறியப்படுகின்றார். இவர் தனது வாழ்வில் நோயின் துன்பங்களுக்கு நடுவே காட்டிய மகிழ்ச்சிக்காகவும், கணினி திறன்களுக்காகவும், நற்கருணை மீதான ஆழ்ந்த பக்திக்காகவும் மிகவும் அறியப்படுகின்றார். இந்த பக்தியே இவரது வாழ்க்கையின் முக்கிய கருப்பொருளாக மாறியது.  

இவர் இறந்தபின்னர் இவருக்கு புனிதர் பட்டமளிப்புக்கான அதிகாரப்பூர்வமான நடவடிக்கைகள் 2013 இல் தொடங்கின. திருத்தந்தை பிரான்சிசு இவருக்கு 5 ஜூலை 2018 அன்று வணக்கத்திற்குரியவர் பட்டமளித்தார்.  

2020 ஆம் ஆண்டு, அக்டோபர் 10ஆம் நாள் கார்லோ அகுடிசுக்கு அருளாளர் (முத்திப் பேறு பெற்றவர்) பட்டம் அசிசி நகரில் வழங்கப்பட்டது. அந்நிகழ்ச்சிக்குத் தலைமை தாங்க கர்தினால் அகுஸ்தீனோ வில்லீனி என்பவரைத் திருத்தந்தை பிரான்சிசு தம் பதிலாளாக அனுப்பியிருந்தார்.
# செய்யது அமீதா கலை மற்றும் அறிவியல் கல்லூரி


**செய்யது ஹமீதா கலை மற்றும் அறிவியல் கல்லூரி** (Syed Hameedha Arts and Science College), தமிழ்நாட்டின் கீழக்கரையில் அமைந்துள்ள ஒரு கல்லூரி ஆகும். இது 2000 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- கணிதம்
- நுண்ணுயிரியல்
- தகவல் தொழில்நுட்பம்
- கணினி அறிவியல்
- மின்னணுவியல் மற்றும் தகவல் தொடர்பு

### கலை மற்றும் வணிகவியல்

- தமிழ்
- அரபு
- ஆங்கிலம்
- வணிக மேலாண்மை
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# குள்ளகானப்பள்ளி



**குள்ளகானப்பள்ளி** (KULLAGANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 70 குடும்பங்கள் உள்ளன. கிராமத்தின் மொத்த மக்கள் தொகையானது 225 பேர் ஆகும். இதில் ஆண்கள் எண்ணிக்கை 130, பெண்களின் எண்ணிக்கை 95 என உள்ளது. மக்களின் கல்வியறிவு விகிதமானது 70. 94 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# ஆண்ட்ரூ பால்பிர்னி


**ஆன்ட்ரூ பால்பீர்னி** (*Andrew Balbirnie*, பிறப்பு: டிசம்பர் 28, 1990) ஒரு அயர்லாந்துத் துடுப்பாட்ட வீரர் ஆவார். இவர் ஒரு வலது கை மட்டையாளர். அயர்லாந்து அணியின் ஒரு குச்சக் காப்பாளர் ஆவார். டப்ளினில் பிறந்த இவர் புனித ஆண்ட்ரூ கல்லூரியில் கல்வி பயின்றார். மே 2018 இல் பாக்கித்தானுக்கு எதிரான அயர்லாந்தின் முதல் தேர்வுப் போட்டியில் விளையாடிய பதினொரு வீரர்களில் பால்பிர்னியும் ஒருவராக இருந்தார். டிசம்பர் 2018 இல், அயர்லாந்துத் துடுப்பாட்ட வாரியத்தால் ஒப்பந்தம் வழங்கப்பட்ட பத்தொன்பது வீரர்களில் ஒருவராக இருந்தார்.  

## பன்னாட்டு விளையாட்டுகளில்
இவர் இசுக்காட்லாந்திற்கு எதிராக தனது முதல் ஒருநாள் சர்வதேச போட்டியை சந்தித்தார். அவர் இத்தொடரில் மேலும் மூன்று ஒருநாள் பன்னாட்டுப் போட்டிகளில் விளையாடினார்.  

2015 சூன் 19 அன்று இசுக்காட்லாந்துக்கு எதிரான இருபது20 போட்டியில் அறிமுகமானார். எனினும் அப்போட்டி மழையின் காரணமாக கைவிடப்பட்டது.  

சனவரி 2019 இல், இந்தியாவின் தேராதூனில் ஆப்கானித்தானுக்கு எதிராக அயர்லாந்து விளையாடிய தேர்வுப் போட்டி அணியில் அவர் இடம் பெற்றார். மே 2019 இல், மேற்கிந்தியத் தீவுகளுக்கு எதிரான 2019 அயர்லாந்து முத்தரப்பு தொடரின் தொடக்க ஆட்டம், பல்பீர்னியின் 100 வது சர்வதேச போட்டியாக அமைந்தது.
# வலைவாசல்:துடுப்பாட்டம்/சிறப்புக் கட்டுரை/19

**ஜஸ்பிரித் ஜஸ்பிர் சிங் பும்ரா**(**Jasprit Jasbir Singh Bumrah** பிறப்பு: டிசம்பர் 6, 1993) என்பவர் இந்தியத் துடுப்பாட்ட அணியின் விரைவு வீச்சாளர் ஆவார். தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று துடுப்பாட்ட வடிவங்களிலும் இந்திய அணிக்காக விளையாடி வருகிறார். ஒரு ஆண்டில் பன்னாட்டு இருபது20 போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்துள்ளார். மொத்தம் 28 மட்டையாளர்களை வீழ்த்தி இந்தச் சாதனையினைப் புரிந்தார். இவர் நேர்க்கூர் வீச்சில்*(yorker)* திறமை வாய்ந்தவர்.  

ஐபிஎல் தொடரில் மும்பை இந்தியன்ஸ் அணிக்காக விளையாடி வருகிறார். மேலும் குசராத்து மாநில துடுப்பாட்ட அணிக்காக உள்ளூர் போட்டிகளில் விளையாடி வருகிறார். 2015-2016 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் புவனேசுவர் குமாருக்கு காயம் ஏற்பட்டதால் அவருக்கு மாற்று வீரராக இந்திய அணியில் இடம் பிடித்தார்.இதே தொடரில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் அதே அணிக்கு எதிராக அறிமுகம் ஆனார். தற்போது ஐசிசியின் பன்னாட்டு ஒருநாள் துடுப்பாட்டப் பந்துவீச்சாளர்கள் தரவரிசையில் ஜஸ்பிரித் பும்ரா முதலிடத்தில் உள்ளார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |
# தாசீம் பீவி அப்துல் காதர் மகளிர் கல்லூரி


**தாசீம் பீவி அப்துல் காதர் மகளிர்** (Thassim Beevi Abdul Kader College for Women) கல்லூரி, என்பது தமிழ்நாட்டின், கீழக்கரையில் அமைந்துள்ள ஒரு பெண்கள் கல்லூரி ஆகும். இது 1988 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்தின் இணைவு பெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- வேதியியல்
- கணிதம்
- நுண்ணுயிரியல்
- உளவியல்
- வீட்டு அறிவியல்
- கணினி அறிவியல்
- தகவல் தொழில்நுட்பம்

### கலை மற்றும் வணிகவியல்

- தமிழ்
- அரபு
- ஆங்கிலம்
- இந்தி
- உடற்கல்வி
- வணிகவியல் மேலாண்மை
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ வாசவி கல்லூரி


**ஸ்ரீ வாசவி கல்லூரி** (Sri Vasavi College), என்பது தமிழ்நாட்டின், ஈரோட்டில் அமைந்துள்ள ஒரு கலை மற்றும் அறிவியல் கல்லூரி ஆகும். இது 1967 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்
- 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# ஏ. ஆர். சி. விசுவநாதன் கல்லூரி


**ஏ. ஆர். சி. விசுவநாதன் கல்லூரி** (ARC Visvanathan College) என்பது தமிழ்நாட்டின், மயிலாடுதுறையில் இயங்கிரும் ஒரு கலை அறிவியல் கல்லூரியாகும். இது 2000ஆம் ஆண்டு நிறுவப்பட்டது. இக்கல்லூரியானது ஒரு சுயநிதிக் கல்லூரி ஆகும். இக்கல்லூரி பாரதிதாசன் பல்கலைக்கழகத்தின் இணைவு பெற்ற கல்லூரி ஆகும்.
# அ. து. ம. மகளிர் கல்லூரி


**அ. து. ம. மகளிர் கல்லூரி** (*A.D.M. College for Women*), என்பது தமிழ்நாட்டின், நாகப்பட்டினத்தில் அமைந்துள்ள பெண்கள் கல்லூரி ஆகும். இது 1975ஆம் ஆண்டில் நிறுவப்பட்டது. இக்கல்லூரி பாரதிதாசன் பல்கலைக்கழகத்தின் இணைவு பெற்றுள்ளது. தன்னாட்சி தகுதிப் பெற்ற இக் கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- புள்ளியியல்
- கணினி அறிவியல்
- உயிர்வேதியியல்
- தாவரவியல்
- விலங்கியல்
- நிலவியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# பாரதிய முஸ்லிம் மகளிர் இயக்கம்

**பாரதிய முஸ்லிம் மகளிர் இயக்கம்** (**Bharatiya Muslim Mahila Andolan** or **BMMA**) ('Indian Muslim Women's Movement') இந்தியாவில் முஸ்லீம் மகளிர் நலன் மற்றும் உரிமைகள் காக்கும் சமயசார்பற்ற தன்னாட்சி நிறுவனம் ஆகும். இவ்வமைப்பின் தலைவராக சகிய சோமன் (Zakia Soman) எனும் முஸ்லீம் பெண் உள்ளார். இவ்வமைப்பு மும்பையை தலைமையிடமாகக் கொண்டு 2007-இல் நிறுவப்பட்டது.இவ்வமைப்பு 15 இந்திய மாநிலங்களில், 30,000 உறுப்பினர்களைக் கொண்டுள்ளது.  

இவ்வமைப்பு முஸ்லீம் பெண்களின் நலன் மற்றும் உரிமைகள் குறித்து வகுப்பு எடுக்கிறது.  

முஸ்லிம் பெண்கள் நலன் மற்றும் உரிமைகளுக்காக இவ்வியக்கம், முத்தலாக், முஸ்லிம் திருமணம் மற்றும் திருமண விலக்கு குறித்து 23 சூன் 2014 அன்று முஸ்லிம் திருமணம் மற்றும் திருமண விலக்கு சட்ட வரைவை இந்திய அரசிற்கு சட்டமாக்க பரிந்துரைத்தது.  

இவ்வியக்கத்தின் முயற்சியால் சூலை 2019-இல் முஸ்லிம் பெண்கள் திருமண உரிமைகள் பாதுகாப்பு மசோதா, 2019 இந்திய நாடாளுமன்றத்தின் இரு அவைகளில் நிறைவேற்றப்பட்டது.  

## இதனையும் காண்க
- ஷா பானு சீவனாம்ச வழக்கு
- இந்தியாவில் முத்தலாக்
- முஸ்லிம் பெண்கள் திருமண உரிமைகள் பாதுகாப்பு மசோதா, 2019
# இசபெல்லா ஸ்டீவர்ட் கார்ட்னெர் அருங்காட்சியகம்


**இசபெல்லா ஸ்டீவர்ட் கார்ட்னர் அருங்காட்சியகம்** (Isabella Stewart Gardner Museum) என்பது அமெரிக்காவின், பாஸ்டனில் உள்ள ஒரு கலை அருங்காட்சியகமாகும், இது ஐரோப்பிய, ஆசிய, அமெரிக்க கலைகளின் குறிப்பிடத்தக்க கலைப் பொருட்களைக் கொண்டுள்ளது . இதன் சேகரிப்பில் ஓவியங்கள், சிற்பம், திரைச்சீலைகள், அலங்காரக் கலைப் பொருட்கள் போன்றவை உள்ளன.  

## வரலாறு

1840இல் பிறந்த இசபெல்லா ஸ்டீவர்ட் கார்ட்னெட்டும் இவரது கணவரான கார்ட்னெடரும் கலைப் பொருட்களை சேகரிப்பதில் பெரும் ஆர்வம் கொண்டவர்கள். இவர்கள் தங்கள் வாழ்நாளில் ஒரு தசாப்தம் உலகெங்கும் சுற்றி பல கலைப் பொருட்களை சேகரித்தனர். இவ்வாறு இவர்கள் சேகரித்த கலைப் பொருட்களைக் கொண்டு ஒரு அருங்காட்சியகத்தை உருவாக்கவேண்டும் என்ற ஆவலைக் கொண்டிருந்தனர். இந்நிலையில் 1898இல் கார்ட்னெர் இறந்துபோனார். தனது கனவரின் ஆசையை நிறைவேற்ற உறுதி கொண்டார் இசபெல்லா. இதற்காக பாஸ்டனில் நிலம் வங்கி, அங்கு *விலார் சீஸ்* என்ற கட்டிடக்கலை நிபுணரின் வடிவமைப்பில், இத்தாலியின் வெனிஸ் அரண்மனையின் வடிவமைப்பில் அருல்காட்சியகக் கட்டிடத்தை உருவாக்கினார். இது நான்கு தளங்களைக் கொண்ட மாளிகையாக இது உருவானது. இதனையடுத்து 1903 சனவரி முதல் நாளன்று அருங்காட்சியகம் திறக்கப்பட்டது.
# கரூர் அரசு மருத்துவக் கல்லூரி

**கரூர் மருத்துவக் கல்லூரி** இந்தியாவின் தமிழ்நாட்டில் கரூரில் அமைந்துள்ள ஒரு மருத்துவக் கல்லூரி ஆகும். இது சென்னையில் அமைந்துள்ள டாக்டர். எம்.ஜி.ஆர் மருத்துவப் பல்கலைகழகத்தின் கீழ் இயங்கிக் கொண்டிருக்கிறது.  

## வரலாறு
2014 ஆம் ஆண்டு தமிழக முதலமைச்சராக இருந்த ஜெ. ஜெயலலிதா சட்டப்பேரவையில் கரூர், காந்தி கிராமத்தில் மருத்துவக் கல்லூரி அமைக்கப்படும் என்று அறிவித்தார். இதன் அடிப்படையில் 17.45 ஏக்கர் நிலம் தேர்வு செய்யப்பட்டடு 2018 ஆம் ஆண்டு கல்லூரி கட்டும் பணி துவக்கப்பட்டது. 150 மாணவர்கள் பயிலக்கூடிய வகையிலும், 820 படுக்கைகள் கொண்ட மருத்தவமனையும் கூடியதாக கல்லூரி உருவாக்கப்பட்டது. இதையடுத்து கரூர் மருத்துவக் கல்லூரியானது 2019ஆம் ஆண்டு தமிழக முதலமைச்சரால் திறந்து வைக்கப்பட்டது.  

இக்கல்லூரி வளாகத்தில் இயல்கூடம், நிர்வாகக் கட்டிடம், மாணவ, மாணவியர் விடுதி, கல்லூரி முதல்வர் குடியிருப்பு, மருத்துவ ஆசிரியர் குடியிருப்பு, செவிலியர் தங்கும் விடுதி, உறைவிட மற்றும் உதவி உறைவிட மருத்துவ அலுவலர், மருத்துவ மண்காணிப்பாளர் மற்றும் செவிலியர் கண்காணிப்பாளர் குடியிருப்புகள் போன்றவை கட்டப்பட்டுள்ளன.  

இம்மருத்துவ கல்லூரியானது தமிழகத்தின் 23வது மருத்துவ கல்லூரி ஆகும்.
# காசிகுண்ட்


**காசிகுண்ட்** (**Qazigund**), இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் அமைந்த சிறு நகரம் ஆகும். காசிகுண்ட் நகரம் கடல்மட்டத்திலிருந்து 1670 மீட்டர் (5478 அடி) உயரத்தில் இமயமலையின் பீர்பாஞ்சால் மலைத்தொடரில் பாகையில் அமைந்துள்ளது.  

## அமைவிடம்
ஜம்மு - காஷ்மீர் தேசிய நெடுஞ்சாலை எண் 44 மீது அமைந்துள்ள காசிகுண்ட் நகரம், அனந்தநாக்கிலிருந்து 21 கி.மீ. தொலைவிலும்; ஸ்ரீநகரிலிருந்து 72 கி.மீ. தொலைவிலும்; ஜம்முவிலிருந்து 187 கி.மீ. தொலைவிலும் உள்ளது.  
## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி, 5 வார்டுகள் கொண்ட காசிகுண்ட் நகராட்சியின் மக்கள்தொகை 9,871 ஆகும். மக்கள்தொகையில் இசுலாமியர் 90.33%; இந்துக்கள் 9,871%; சீக்கியர்கள் 1.49% மற்றவர்கள் 0.39% ஆகவுள்ளனர்.  

## போக்குவரத்து வசதிகள்

காசிகுண்ட் நகரம், பிர் பாஞ்சல் மலைத்தொடர் வழியாகச் செல்லும் அனந்தநாக் மற்றும் ஸ்ரீநகர், பட்காம், பாரமுல்லா, பனிஹால் போன்ற நகரங்களை தேசிய நெடுஞ்சாலை 44 (இந்தியா) மற்றும் இருப்புப் பாதை வழியாக இணைக்கிறது. பிர் பாஞ்சல் மலைத்தொடர் வழியாகச் செல்லும் தேசிய நெடுஞ்சாலை எண் 44, காசிகுண்ட் நகரம், பீர் பாஞ்சால் சுரங்க இருப்புப்பாதை மற்றும் ஜவகர் குகை வழியாக ஜம்மு நகரத்துடன் இணைக்கப்படுகிறது.  

## இதனையும் காண்க
- பீர் பாஞ்சால் சுரங்க இருப்புப்பாதை
- ஜவகர் குகை
- பனிஹால்-காசிகுண்ட் சுரங்கச்சாலை
- செனானி-நஷ்ரி சுரங்கச்சாலை
# குல்காம்


**குல்காம்** (*Kulgam*) இந்தியாவின் ஜம்மு காஷ்மீர் மாநிலத்தின் குல்காம் மாவட்டத்தின் நிர்வாகத் தலைமையிடமும், 16 வார்டுகள் கொண்ட நகராட்சியும் ஆகும். குல்காம் நகரம் இமயமலையின் பீர் பாஞ்சல் மலைத்தொடரில் 1739 மீட்டர் (5705 அடி) உயரத்தில் உள்ளது. குல்காம் நகரம், ஸ்ரீநகரிலிருந்து 67 கி.மீ. தொலைவில் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, குல்காம் நகரத்தின் மொத்த மக்கள்தொகை 23,584 ஆகும். இதில் ஆண்கள் 12,605 மற்றும் பெண்கள் 10,979 ஆகவுள்ளனர். மக்கள்தொகையில் இசுலாமியர்கள் 95.35%; இந்துக்கள் 4.18%; சீக்கியர்கள் 0.11% மற்றும் பிறர் 0.36% ஆகவுள்ளனர்.
# லித்தர் ஆறு

பாயும் லித்தர் ஆறு]]  
நகரத்தில் பாயும் லித்தர் ஆறு]]  

**லித்தர் ஆறு** (**Lidder river** or **Liddar river**), இந்தியாவின் சம்மு காசுமீர் மாநிலத்தில் பாயும் ஓர் ஆறு ஆகும். 73 கிலோமீட்டர் நீளம் கொண்ட லித்தர் ஆறு காசுமீர் பகுதியில் உள்ளது. கோல்கோய் பனியாற்றில் உற்பத்தியாகும் இது 1615 மீட்டர் உயரத்தில் மீர்குந்த் கானாபால் என்னுமிடத்தில், சீலம் ஆற்றில் கலக்கிறது.  

## புவியியல்

சம்மு காசுமீரின் காந்தர்பல் மாவட்டத்தில் அமைந்த மலை வாழிடமான சோன்மார்க்கின் அருகிலுள்ள கோல்கோய் பனியாற்றில் இவ்வாறு உற்பத்தியாகி லித்தர் சமவெளியை உருவாக்குகிறது. அனந்தநாக் மாவட்டத்தில் இருக்கும் சுற்றுலாத் தலமான அரு பிரதேசத்தின் லித்தர்வாத் சமவெளியில் ஆல்பைன் புல்வெளிகள் வழியாக தெற்கு நோக்கி ஓடுகிறது. இதனால்தான் இந்த ஆற்றின் பெயர் லித்தர் ஆறு என அழைக்கப்பட்டது. இது பகல்காமை அடைவதற்கு முன்பு 30 கிலோமீட்டர் (19 மைல்) பரப்பளவை உள்ளடக்கி ஓடுகிறது. சேசுநாக் ஏரியிலிருந்து தோன்றும் கிழக்கு லித்தர் ஆற்றின் முக்கிய துணை நதியாக கருதப்படும் இது பின்னர் இங்கிருந்து மேற்கு நோக்கி பாய்ந்து அனந்தநாக்கிற்கு அருகில் உள்ள மிர்குந்த் கனபாலில் படிக நீலநிறமான நீரோடு சீலம் நதியை சென்றடைகிறது. லித்தர் சமவெளியின் மையத்தில் பகல்காம் அமைந்துள்ளது..  

## பொருளாதாரப் பயன்

லித்தர் ஆற்றின் நீர் முக்கியமாக நீர்ப்பாசன நோக்கத்திற்காக வெவ்வேறு கால்வாய்கள் வழியாகவும், நீர் சுத்திகரிப்பு நிலையங்கள் வழியாகவும் பயன்படுத்தப்படுகிறது. ஆற்றில் பல்வேறு வகையான மீன்கள் உள்ளன. மேலும் ஆற்றின் கரையில் மீன்வளர்ப்பு மையம் ஒன்றும் கட்டப்பட்டுள்ளது. லிடர் ஆற்றில் காணப்படும் முக்கிய வகை மீன்கள் சில லித்தர் ஆற்றில் காணப்படுகின்றன.
# விக்கிப்பீடியா:துடுப்பாட்டம்/ஆண்டு நிறைவுகள்/ஆகத்து 2


:**ஆகஸ்ட் 2**  
- அயர்லாந்து அணி வீரர் **டிம் முர்டாக்** பிறந்தார். முழுவல்லாளரான இவர் ஒரு ஆட்டப் பகுதியில் 5 மட்டையாளர்களை வீழ்த்திய முதல் அயர்லாந்து வீரர் ஆவார். லார்ட்சு மைதானத்தில் இந்த வீழ்த்தல்களை நிகழ்த்தியதன் மூலம் லார்ட்சு மாண்புப் பலகையில் இவரது பெயர் இடம்பெற்றது.
# ரவீஷ் குமார்


**ரவீஷ் குமார்** (பிறப்பு 5 டிசம்பர் 1974) என்பவர் இந்திய தொலைக்காட்சித் தொகுப்பாளர், பத்திரிகையாளர் மற்றும் ஊடக ஆளுமையாவார் என்டிடிவி குழுமத்தின் என்டிடிவி இந்தியா என்ற தொலைக்காட்சியின் நிர்வாக ஆசிரியராகவுள்ளார். சமூகம் மற்றும் அரசியல் பிரிவுகளில் கவனம்செலுத்தும் இவர் என்டிடிவியின் இந்தி செய்தித் தொலைக்காட்சியில் *பிரைம் டைம்*, *ஹம் லோக்* மற்றும் *ரவீஷ் கி ரிப்போர்ட்* போன்ற பிரபலமான நிகழ்ச்சிகளைத் தொகுத்து வழங்கியவர். பத்திரிக்கைத் துறையில் இவரின் சிறந்த பங்களிப்பை அங்கீகரித்து ரமோன் மக்சேசே விருது 2019 இல் வழங்கப்பட்டது. இவ்விருதைப் பெறும் ஆறாவது இந்தியர் என்ற பெயரையும் பெறுகிறார்.  

## இளமைக் காலம்
ரவீஷ் குமார் 1974 ஆம் ஆண்டு டிசம்பர் ஐந்தாம் நாள் பீகார் மாநிலத்தின் மோதிஹாரியில் பிறந்தார். பாட்னா லயோலா உயர்நிலைப் பள்ளியில் பள்ளிப்படிப்பை முடித்தார். பின்னர் மேற்படிப்பிற்கு டில்லி வந்து தில்லி பல்கலைக்கழகத்தின் தேஷ்பந்து கல்லூரியில் இளநிலைப் பட்டமும், இந்திய செய்தித் தொடர்பியல் கல்விக்கழகத்தில் இதழியல் முதுநிலைப் பட்டயமும் பெற்றார்.  

## புத்தகங்கள்
- *இஸ்க் மேம் ஸஹர் ஹோனா*
- *தேக்தே ரஹியே*
- *ரவீஸ்பந்தீ*
- *தி பீரி வாய்ஸ்: ஆன் டெமொகிரசி, கல்சர் அண்ட் த நேசன்*
# அர்ஜுன் ராம் மேக்வால்


**அர்ஜுன் ராம் மேக்வா** (*Arjun Ram Meghwal*, பிறப்பு: 20 திசம்பர், 1954) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் 18 மே 2023 அன்று கிரண் ரிஜிஜூக்கு பதிலாக சட்டம் மற்றும் நீதி அமைச்சராக மாற்றம் செய்யப்பட்டார்.  

## வாழ்க்கை வரலாறு
இவர் 20 திசம்பர், 1954 ஆம் ஆண்டு இராஜஸ்தான் மாநிலத்தில் உள்ள பிகானேர் என்னும் இடத்தில் பிறந்தார். 1977 ஆம் ஆண்டில் சட்டப் படிப்பில் பட்டம் பெற்றதும், 1979 ஆம் ஆண்டில் வழக்கமான மாணவராக கலைப் பட்டப்படிப்பை முடித்ததும், 1982 ஆம் ஆண்டில், இவர் ஆர்ஏஎஸ் தேர்வுகளுக்குத் தகுதி பெற்று ராஜஸ்தான் உத்யோக் சேவாவுக்குத் தேர்ந்தெடுக்கப்பட்டார்.  

இவர் 2009 ஆம் ஆண்டு நடந்த பொதுத்தேர்தலில், பிகானேர் தொகுதியில் இருந்து பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2014 மற்றும் 2019 ஆம் ஆண்டு நடந்த பொதுத் தேர்தலில், பிகானேர் தொகுதியில் இருந்து மீண்டும் தேர்ந்தெடுக்கப்பட்டார். பின்னர் மக்களவை சபாநாயகர் இவரை மக்களவை மன்றக் குழுவின் தலைவராக நியமித்தார்.  

இவர் 2019 ஆம் ஆண்டு நாடாளுமன்ற விவகாரங்கள் மற்றும் கனரக தொழில்கள் மற்றும் பொது நிறுவனங்களுக்கான அமைச்சராக நியமிக்கப்பட்டார்.
# இடித்துரைப்பாளர் பாதுகாப்புச் சட்டம், 2011

**இடித்துரைப்பாளர் பாதுகாப்புச் சட்டம், 2011 (**Whistle Blowers Protection Act, 2011) என்பது அரசாங்க ஊழியர்கள் தங்களது அதிகாரத்தினை தவறான வழியில் பயன்படுத்துவர்களையும், ஊழல் செய்பவர்களை இடித்துரைப்பவர்களைப் பாதுக்காக்கும் சட்டமாகும். மேலும் இந்தச் சட்டமானது அரசாங்கத்தின் தவறான செயல்பாடுகளை மற்றும் திட்டங்களை வெளிக்கொணரும் அரசு ஊழியர்களுக்குப் பாதுகாப்பினையும் வழங்குகிறது. இந்தச் சட்டத்தினை தவறாகப் பயன்படுத்தினால் அவர்களுக்கு தண்டனை வழங்குவதனையும் உறுதி செய்கிறது.  

இந்தச் சட்டம் இந்தியக் குடியரசின் 17வது அமைச்சரவையில் ஏற்றுக்கொள்ளப்பட்டு மக்களவையில் டிசம்பர் 27, 2011 இல் நிறைவேற்றப்பட்டது. பின் மாநிலங்களவைவில் பெப்ரவரி 21, 2014 இல் நிறைவேற்றப்பட்டு மே 9 , 2014 இல் இந்தியக் குடியரசுத் தலைவரின் ஒப்புதலைப் பெற்றது.  

## முக்கிய அம்சங்கள்

- இடித்துரைப்பாளர்களைப் பாதுகாத்தல். உதாரணமாக, அரசுஊழியர்கள் தங்களது அதிகாரத்தினை தவறான வழியில் பயன்படுத்தியதினை வெளிக்கொணரும் நபருக்கு
- எந்த ஒரு அரசு ஊழியரும் அல்லது குடிமகனோ மத்திய அல்லது மாநில கண்காணிப்புக் குழுவுக்கு தெரிவிக்கலாம்.
- ஒவ்வொரு புகாரும் அடையாளத்துடன் புகார் தெரிவிக்க வேண்டும்.
- அந்த அடையாளத்தினை தலைமை அலுவலரின் அனுமதியின்றி வெளிக்கொணர கூடாது. அவ்வாரு தெரிவிப்பது தண்டனைக்குரிய குற்றமாகும்.
- மேலும் தெரிந்தே செய்யும் குற்றங்களுக்கான தண்டனைத் தொகையினையும் இந்தச் சட்டம் வரையறை செய்துள்ளது.

## இதனையும் காண்க
- இடித்துரைப்பாளர்கள்
# இரும்பு(II) அயோடைடு



**இரும்பு(II) அயோடைடு** (Iron(II) iodide) என்பது FeI<sub>2</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். கனிம வினைகளில் இச்சேர்மம் வினையூக்கியாகப் பயன்படுகிறது.  

## வேதி வினைகள்
டெட்ராஐதரேட் இரும்பு (II) ஆனது வெப்பத்தால் சிதைவுறும் போது இரும்பு(II) ஐதராக்சைடு-அயோடைடு, ஐதரசன் அயோடைடு மற்றும் நீர் ஆகியவற்றைத் தருகிறது:  

:FeI<sub>2</sub>•4H<sub>2</sub>O → Fe(OH)I + HI + 3 H<sub>2</sub>O  

இந்த வினையானது 100&nbsp;° செல்சியசு வெப்பநிலைக்கும் அதிகமாக வெப்பப்படுத்தும் போது நிகழ்கிறது.
# ஏஸ்–பென்டெர் ஆக்சிசனேற்றம்

கரிம வேதியியலில், **ஏஸ்–பென்டெர் ஆக்சிசனேற்றம்** (Hass Bender oxidation) (**ஏஸ்–பென்டெர் கார்போனைல் தொகுப்புமுறை** எனவும் அழைக்கப்படுவது) ஒரு கரிம ஆக்சிசனேற்ற வினையாகும். இவ்வினையானது, 2-நைட்ரோபுரோப்பேனின் சோடிய உப்பை ஆக்சிசனேற்றியாகப் பயன்படுத்தி பென்சைல் ஆலைடுகளை பென்சால்டிகைடுகளாக மாற்றம் செய்கிறது. என்றி பி. ஏஸ் மற்றும் மைரன் எல். பென்டெர் ஆகியோர் 1949 ஆம் ஆண்டு இந்த வினையை முதன் முதலில் அறிவித்ததால் அவர்களின் பெயர் கொண்டு அழைக்கப்படுகிறது.  

:  

இந்த வினையின் செயல்முறையானது 2-நைட்ரோபுரோப்பேனில் உள்ள α கார்பன் அணுவில் நேர்மின்னி நீக்கத்துடன் தொடங்குகிறது. இந்த நேர்மின்னி நீக்கத்திற்குப் பிறகு ஒத்திசைவால் நிலைத்தன்மை அதிகரிக்கப்பட்ட எதிரயனி உருவாகிறது. இந்த எதிரயனியானது S<sub>N</sub>2 வினையில் ஈடுபட்டு பென்சைல் ஆலைடை இடப்பெயர்ச்சி செய்கிறது. நைட்ரோஅல்கைல் தொகுதியில் உள்ள புரோட்டான்நீக்கம் செய்யப்பட்ட கார்பனானது ஒரு கருக்கவர் அணுவாக அமைந்திருக்கும் நைட்ரோஆல்டால் உள்ளதைப் போலல்லாமல், பதிலாக, நைட்ரோ தொகுதியில் உள்ள ஆக்சிசன் அணுவே பென்சைலிக் கார்பன் அணுவைத் தாக்குகிறது. பிறகு, *O*-பென்சைல் அமைப்பானது சுற்றுவளைய வினையில் ஈடுபட்டு பென்சால்டிகைடையும், டைமெதில்ஆக்சைமை உடன் விளைபொருளாகவும் உருவாக்குகிறது.  

:  

இந்த வினையானது பென்சைல் சேர்மங்களுக்காக உருவாக்கப்பட்டதாக இருந்தாலும், அவையவற்றிற்குரிய α,β-ஈனோன்கள் மற்றும் ஈனால்களைத் தரக்கூடிய அல்லைல் ஆலைடுகளுக்கும் பொருந்துகிறது.
# வலைவாசல்:துடுப்பாட்டம்/சிறப்புக் கட்டுரை/16



**இயன் போத்தம்** என்பவர் துடுப்பாட்ட விமர்சகரும் இங்கிலாந்து அணியின் முன்னாள் வீரரும் ஆவார். இவர் துடுப்பாட்ட வரலாற்றின் தலைசிறந்த பன்முக ஆட்டக்காரர்களில் ஒருவராகக் கருதப்படுகிறார். இவர் இங்கிலாந்து அணிக்காக தேர்வு மற்றும் ஒருநாள் போட்டிகளில் விளையாடியுள்ளார். இவர் வலது-கை மட்டையாளராகவும் வலது கை மிதவேகப் பந்துவீச்சாளராகவும் இருந்துள்ளார். பன்முக ஆட்டக்காரராக இவர் படைத்த பல்வேறு சாதனைகள் இன்றுவரை முறியடிக்கப்படாமல் உள்ளன.  

இவர் 21 தேர்வுப் போட்டிகளில் 1000 ஓட்டங்கள் எடுத்ததுடன் 100 மட்டையாளர்களை வீழ்த்தியதன் மூலம் துடுப்பாட்ட வரலாற்றின் அதிவேகப் பன்முக ஆட்டக்காரர் என்ற சிறப்பைப் பெற்றார். மேலும் தேர்வுப் போட்டிகளில் ஒரே ஆட்டப் பகுதியில் 5 மட்டையாளர்களை வீழ்த்தி 100 ஓட்டங்கள் எடுத்த சாதனையை 5 முறை நிகழ்த்திய ஒரே வீரர் இவர் மட்டுமே. 15 பிப்ரவரி 1980ஆம் ஆண்டு இந்திய அணிக்கு எதிரான தேர்வுத் துடுப்பாட்டத்தின் போது ஒரு போட்டியில் 114 ஓட்டங்கள் எடுத்ததுடன் 13 மட்டையாளர்களை வீழ்த்திய ஒரே பன்முக ஆட்டக்காரர் என்ற உலகச் சாதனையைப் படைத்தார்.  

வறியோர்க்கு இயன் போத்தம் ஆற்றிய சேவைகளைப் போற்றும் வகையில் 2007ஆம் ஆண்டு அவருக்கு வீரப்பெருந்தகை பட்டம் வழங்கப்பட்டது. இவர் 2009ஆம் ஆண்டு ஐசிசியின் புகழவையில் இடம்பெற்றார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# குள்ளம்பட்டி, மத்தூர் ஒன்றியம்



**குள்ளம்பட்டி** (Kullampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.  

## மேற்கோள்
# குள்ளம்பட்டி, பர்கூர் ஒன்றியம்



**குள்ளம்பட்டி** (Kullampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், பர்கூர் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.  

## மேற்கோள்
# வார்ப்புரு:Infobox cell


| Caption2 = }  
| Latin = }}  
| Greek = }}  
| Precursor = }  
| System = }  
| morphology = }  
| Acronym = }  
| Pronunciation = }  
| Function = }  
| Location = }  
| GivesRiseTo = }  
}}<noinclude>  

</noinclude>
# நாடாளுமன்ற மதிப்பீட்டுக் குழு (இந்தியா)



**மதிப்பீட்டுக் குழு** (**Estimates Committee**), முற்றிலும் 30 இந்திய மக்களவை உறுப்பினர்களைக் கொண்டது. இக்குழுவின் பதவிக் காலம் 1 ஆண்டு ஆகும். மக்களவையில் அரசியல் கட்சிகள் பெற்ற இடங்கள் அடிப்படையில் இக்குழுவின் உறுப்பினர்களை இந்திய மக்களவைத் தலைவர் ஆண்டுதோறும் தேர்ந்தெடுக்கப்படுவர். அமைச்சர்கள் இக்குழுவில் இடம் பெற தகுதி இல்லை. பொதுவாக இக்குழுவின் தலைவராக மக்களவை எதிர்கட்சி தலைவர் தலைமை தாங்குவர்.  

## பணிகள்
• இந்திய அரசின் அமைச்ச்கங்கள் & துறைகளின் பணிகள் மற்றும் செலவினங்கள் பரிசீலனை செய்தல், ஒதுக்கப்பட்ட நிதிகளை உரிய திட்டங்களுக்கு முறையாக பயன்படுத்தியமைக் குறித்து பரிசீலனை செய்தல். திறன்மேம்பாடு மற்றும் பொருளாதார நிர்வாகத்தில் துறைகளுக்கு தேவையான ஆலோசனை வழங்குதல் ஆகும். மதிப்பீட்டுக் குழு தனது அறிக்கையை நாடாளுமன்றத்தில் சமர்ப்பிக்க வேண்டும் மதிப்பீட்டுக் குழு பொது கணக்குக் குழு, பொதுத்துறை நிறுவனங்களுக்கானக் குழு (இந்தியா)பொதுத்துறை நிறுவனங்களுக்கான நாடாளுமன்றக் குழு]] மற்றும் நிதித்துறைக்கான நாடாளுமன்றக் நிலைக்குழு ஆகியவற்றுடன் கலந்துரையாடி, மதிப்பீடுகள் செய்து தனது அறிக்கை தயாரித்து நாடாளுமன்றத்திற்கு சமர்ப்பிக்க வேண்டும்.  

## இதனையும் காண்க
- நாடாளுமன்ற நிலைக்குழுக்கள்
- பொது கணக்குக் குழு
- நாடாளுமன்றக் கூட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# பொதுத்துறை நிறுவனங்களுக்கானக் குழு (இந்தியா)



**பொதுத்துறை நிறுவனங்களுக்கானக் குழு** (**Committee on Public Undertakings** (COPU) 22 இந்திய நாடாளுமன்ற உறுப்பினர்களைக் கொண்ட குழுவாகும். இக்குழுவில் மக்களவை உறுப்பினர்களிலிருந்து 17 உறுப்பினர்களும், மாநிலங்களவையிலிருந்து 5 உறுப்பினர்களும் அங்கம் வகிப்பர். இக்குழுவின் உறுப்பினர்களை இந்திய மக்களவைத் தலைவர், நாடாளுமன்றத்தில் அதிக உறுப்பினர்களைக் கொண்ட அரசியல் கட்சிகளின் உறுப்பினர்களிலிருந்து தேர்ந்தெடுப்பர். இக்குழுவின் பதவிக் காலம் ஓராண்டு ஆகும். அமைச்சர்கள் இக்குழுவில் இடம் பெற முடியாது. இக்குழுவின் உறுப்பினர் பின்னர் அமைச்சரானால், அவரால் இக்குழுவில் நீடிக்கமுடியாது. .2019 - 2020 காலத்திற்கு இக்குழுவின் தலைவராக மீனாட்சி லேகி செயல்படுவார்.  

## குழுவின் பணிகள்
பொதுத்துறை நிறுவனங்களுக்கான குழு பொது கணக்குக் குழு மற்றும் மதிப்பீட்டுக் குழுவுடன் இணைந்து செயல்பட்டு இந்திய அரசின் பொதுத்துறை நிறுவனங்களின் செயல்பாடுகள் மற்றும் நிதிநிலைகளை அறிக்கைகளை ஆய்வு செய்து நாடாளுமன்றத்திற்கு அறிக்கை சமர்ப்பிக்கும்  

## இதனையும் காண்க
- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- நாடாளுமன்ற நிதிக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# நாடாளுமன்ற நிதிக் குழு (இந்தியா)



**நிதித்தொடர்பான நாடாளுமன்ற நிலைக் குழு** (**Standing Committee on Finance** (**SCOF**), இந்திய நாடாளுமன்றத்தின் மக்களவை மற்றும் மாநிலங்களவையின் 31 உறுப்பினர்களைக் கொண்ட குழுவாகும். இக்குழுவில் மக்களவையின் 21 உறுப்பினர்களும், மாநிலங்களவியின் 10 உறுப்பினர்களும் தேர்ந்தெடுக்கப்படுவர். இக்குழு உறுப்பினர்களின் பதவிக்காலம் ஓராண்டு ஆகும். இக்குழுவின் தலைவரை இந்திய மக்களவைத் தலைவர் நியமிப்பர்.  

## குழுவின் பணிகள்
கீழ்கண்ட அமைச்சகங்களின் கொள்கைகள் மற்றும் எடுத்த கொள்கை முடிவுகளையும், ஆண்டறிக்கைகளையும் ஆய்வு செய்து நாடாளுமன்றத்திற்கு அறிக்கை சமர்ப்பித்தலே இக்குழுவின் பணியாகும்.  
- நிதி அமைச்சகம்
- பெருநிறுவன விவகாரங்கள் துறை அமைச்சகம்
- புள்ளியியல் மற்றும் திட்ட அமலாக்க அமைச்சகம்
- நிதி ஆயோக்

## இக்குழுவின் அண்மைய ஆண்டுகளின் பணிகள்
இக்குழுவின் அண்மைய ஆண்டின் குறிப்பிடத்தக்க பணிகள்  
- 2016 இந்திய ரூபாய்த் தாள்களின் பண மதிப்பு நீக்கம் தொடர்பாக இந்திய ரிசர்வ் வங்கி ஆளுநரிடம் விளக்கம் கோரியது.
- 2016-இல் இந்திய இருப்புப்பாதை நிதியறிக்கையை தனியாக வெளியிடாது, பொது நிதிநிலை அறிக்கையுடன் இணைத்து வெளியிடப்பட்டது.
- பஞ்சாப் நேசனல் வங்கியில் 1,400 கோடி ரூபாய் ஊழல் தொடர்பாக இக்குழு 2018-இல் நிதி அமைச்சகத் தலைமைச் செயலர் மற்றும் உயர் அதிகாரிகளை விசாரித்தது.
- இக்குழு 2018-இல் உள்கட்டமைப்பு மேம்பாடு மற்றும் நிதிச் சேவை நிறுவனத்தின் (Infrastructure Leasing & Financial Services) நிதி மோசடிகளை ஆய்வு செய்து, அந்நிறுவனத்தின் 15 இயக்குநர்களை நீக்கியது.

## இதனையும் காண்க
- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# சோடியம் ஆர்த்தோ சிலிகேட்டு


## பயன்கள்
சோடியம் ஆர்த்தோசிலிகேட்டு பரப்புகளுக்கிடையேயான இழுவிசையைக் குறைக்கும் பொருளாக எண்ணெய்ப் படுகைகளில் எண்ணெய் பிரித்தெடுக்கும் பணியை மேம்படுத்துவதற்காக அதிக அழுத்தத்தில் நீருந்து செய்யப்படும் நேர்வுகளி் பயன்படுத்தப்படுகிறது. ஆய்வகச் சூழல்களில், சில எண்ணெய்கள் தயாரிப்பதற்கு இது சோடியம் ஐதராக்சைடை விடச் சிறப்பானதாக இருக்கிறது.  

இரும்பு மற்றும் எஃகு ஆகியவற்றின் மேற்பரப்புகளில் அரிமான எதிர்ப்புப் பொருளாகப் படியும் ஃபெர்ரேட் படலங்களை நிலைநிறுத்த சோடியம ஆர்த்தோ சிலிகேட்டு பயன்படுகிறது.  

## இயற்கையில் காணப்படும் விதம்
சோடியம் ஆர்த்தோசிலிகேட்டு இயற்கையில் காணப்படுவதில்லை. இருப்பினும், டைசோடியம் டைஐதரசன் ஆர்த்தோசிலிகேட்டுடன் []<sub>2</sub>[] · 8 ஒத்த செஸ்னோகோவைட்டு என்ற கனிமமானது கோலா தீபகற்பத்தில் காணப்படுவதாக சமீபத்தில் அடையாளம் காணப்பட்டுள்ளது.
# பாதுகாப்புத் துறைக்கான நாடாளுமன்ற நிலைக்குழு (இந்தியா)



**பாதுகாப்புத் துறைக்கான நாடாளுமன்ற நிலைக்குழு** (**Standing Committee on Defence (SCOD)**, இந்திய அரசின் பாதுகாப்புத் துறை அமைச்சகத்தின் கொள்கை முடிவுகளை ஆராய்வதே இக்குழுவின் பணியாகும்.  

இக்குழு 31 நாடாளுமன்ற உறுப்பினர்களைக் கொண்டது. ஆண்டுதோறும் மக்களவையிலிருந்து 21 உறுப்பினர்களும், மாநிலங்களவையிலிருந்து 7 உறுப்பினர்களும், அரசியல் கட்சிகளின் உறுப்பினர்களின் எண்ணிக்கைக்கேற்ப விகிதாச்சார அடிப்படையில் இக்குழுவிற்கு தேர்ந்தெடுக்கப்படுவர். இக்குழு உறுப்பினர்களின் பதவிக்காலம் 1 ஆண்டாகும். இக்குழுவின் தலைவரை இந்திய மக்களவைத் தலைவர் நியமிப்பர்.  

2019 - 2020 ஆண்டிற்கு இக்குழுவை இதுவரை நாடாளுமன்றம் தேர்வு செய்யவில்லை  

## குழுவின் பணிகள்
இந்திய அரசின் பாதுகாப்புத் துறை அமைச்சகத்தின் கொள்கை முடிவுகளை ஆராய்வதே இக்குழுவின் பணியாகும்.  

## இதனையும் காண்க
- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
# வலைவாசல்:துடுப்பாட்டம்/சிறப்புக் கட்டுரை/21



**கேன் ஸ்டுவார்ட் வில்லியம்சன்** (Kane Stuart Williamson, பிறப்பு: ஆகத்து 8, 1990) என்பவர் நியூசிலாந்து துடுப்பாட்ட அணி வீரரும் அணித்தலைவரும் ஆவார். இவர் துடுப்பாட்டத்தில் தலைசிறந்த மட்டையாளர்களில் ஒருவராகக் கருதப்படுகிறார். வலதுகை மட்டையாளரான இவர் அவ்வப்போது வலது கை புறத்திருப்ப பந்து வீச்சாளராகவும் செயல்படுகிறார். இவர் இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணியின் தலைவராகச் செயல்படுகிறார். நியூசிலாந்திலுள்ள வடக்கு மாவட்ட அணிக்காக உள்ளூர்ப் போட்டிகளில் விளையாடி வரும் இவர் இங்கிலாந்திலுள்ள கிளவ்செஸ்டெர்ஷயர் மற்றும் யார்க்‌ஷயர் அணிகளுக்காகவும் விளையாடி வருகிறார்.  

2019 உலகக்கிண்ணத் தொடரில் நியூசிலாந்து அணியை வழிநடத்திய வில்லியம்சன், தனது அணியை இறுதிப்போட்டி வரை அழைத்துச்சென்றார். மேலும் உலகக்கிண்ணத் தொடரில் அதிக ஓட்டங்கள் (578) எடுத்த அணித்தலைவர் என்ற சாதனையைப் படைத்தார். இவருக்கு ஐசிசி 2019 உலகக்கிண்ணத்தின் தொடர் நாயகன் விருது வழங்கியது. தற்போது இவர் ஐசிசியின் தேர்வுத் துடுப்பாட்ட மட்டையாளர்கள் தரவரிசையில் 2வது இடத்திலும் ஒருநாள் மட்டையாளர்கள் தரவரிசையில் 6வது இடத்திலும் உள்ளார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# 1462



**1462** (**MCDLXII**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- மார்ச் 27 &ndash; உருசியப் பேரரசர் இரண்டாம் வசீலி இறந்தார். அவரது மகன் மூன்றாம் இவான் புதிய பேரரசராக முடிசூடினார்.
- சூன் 17 &ndash; மூன்றாம் விலாத் இரண்டாம் முகமதைக் கொலை செய்ய முயன்றான். முகமது வலாச்சியாவில் இருந்து வெளியேறினார்.
- செப்டம்பர் &ndash; இரண்டாம் முகமது மைத்திலீன் நகரைக் கைப்பற்றினார்.
- யூதர்கள் செருமனியின் மைன்சு நகரில் இருந்து வெளியேற்றப்பட்டனர்.
- போர்த்துகல் கேப் வர்டி தீவுகளில் கினியில் இருந்து அடிமைகளைக் குடியேற்ற ஆரம்பித்தது.
- ரோசாப்பூப் போர்கள்: அயர்லாந்தில் பில்ட்டவுன் சமர் இடம்பெற்றது.
- தென்காசி காசி விஸ்வநாதர் திருக்கோயில்

## பிறப்புகள்

## இறப்புகள்
# மிச்சைல் மாதா



**மச்சைல் மாதா** (**Machail Mata**), இந்தியாவின் ஜம்மு காஷ்மீர் மாநிலத்தில் கிஷ்துவார் மாவட்டத்தின் மச்சைல் கிராமத்தில் உள்ள மச்சைல் எனும் துர்கை அம்மனுக்கு அர்ப்பணிக்கப்பட்ட கோயிலாகும்.  

## அமைவிடம்
இமயமலையில் பிர் பாஞ்சல் மலைத்தொடரில் உள்ள பத்தர் சமவெளியில், 2958 மீட்டர் உயரத்தில், செனாப் ஆற்றின் கிளையான சந்திரபாகா ஆற்றின் கரையில் மச்சைல் கிராமத்தில், மச்சைல் மாதா கோயில் அமைந்துள்ளது. இது ஒரு மலை வாழிடமாகும். மேலும் இங்கு வெந்நீர் ஊற்றுகள் உள்ளது.  
நாக வழிபாடு செய்யும் போத் இன மக்களும், தாக்கூர் இன மக்களும் அதிகம் வாழ்கின்றனர்.  
## மச்சைல் மாதா யாத்திரை
ஆண்டுதோறும் ஜம்முவிலிருந்து ஆயிரக்கணக்கான பக்தர்கள் சூலை மற்றும் ஆகஸ்டு மாதங்களில் மச்சைல் மாதாவை வழிபட யாத்திரை மேற்கொள்கின்றனர்  

### போக்குவரத்து
2958 மீட்டர் உயரத்தில் உள்ள மிச்சைல் மாதா கோயில், ஜம்மு நகரத்திலிருந்து 290 கி.மீ. தொலைவிலும், கிஷ்துவார் நகரத்திலிருந்து 66 கி.மீ. தொலைவிலும் உள்ளது. மச்சைல் மாதா மலைக் கோயிலின் அடிவாரமான குலாப்கர் எனுமிடத்திலிருந்து, கால்நடையாகவோ அல்லது குதிரையில் மீதேறி 32 கி.மீ. மலையில் பயணம் செய்து மச்சைல் மாதா கோயிலை அடையலாம். மலைப்பாதையில் பக்தர்கள் தங்குவதற்கும், உண்பதற்கும் தொண்டு நிறுவனங்கள் பல இடங்களில் முகாம்கள் அமைத்துள்ளன. இம்மலைக் கோயிலுக்கு செல்ல, அடிவாரமான குலாப்காரிலிருந்து உலங்கு வானூர்திகள் சேவை உள்ளது.
# புதுக்கோட்டை ஜெ. ஜெ. கலை அறிவியல் கல்லூரி



**புதுக்கோட்டை ஜெ. ஜெ. கலை அறிவியல் கல்லூரி** (*J.J. College of Arts and Science*) இந்தியாவின் தமிழ்நாடு மாநிலம் புதுக்கோட்டை மாவட்டம் திருமயம் வட்டம் சிவபுரம் என்னும் இடத்தில் அமைந்துள்ளது. புதுக்கோட்டையில் இருந்து மதுரை செல்லும் சாலையில் 7 கி.மீ. தொலைவில் பிரதான சாலையில் அமைந்துள்ளது. 1994 -ஆம் ஆண்டு சனவரி மாதம் 17-ஆம் நாள் அன்றைய தமிழக அரசின் கல்வி அமைச்சர் க. பொன்னுசாமியால் தொடங்கி வைக்கப்பட்டது. திருச்சி பாரதிதாசன் பல்கலைக்கழகத்தின் ஆளுகையின்கீழ் செயல்படுகிறது. கல்லூரியில் கலை, வணிகம், அறிவியல் படிப்புகள் இளநிலை, முதுநிலையில் கற்பிக்கப்படுகின்றன.  

## நிர்வாகம்
கற்பக விநாயகா அறக்கட்டளை மூலம் ஜெ. ஜெ. கலை மற்றும் அறிவியல் கல்லூரி நிர்வகிக்கப்பட்டு வருகிறது. கல்லூரியினை நிறுவியவர் சே. இரகுபதி ஆவார். இவர் முன்னாள் தமிழக வீட்டுவசதித்துறை மற்றும் நகர்ப்புற அமைச்சராகவும், திருமயம் சட்டமன்றத் தொகுதி உறுப்பினராகவும் உள்ளார். முன்னாள் மத்திய இணை அமைச்சராகவும் இந்திய அரசாங்கத்தில் பதவி வகித்தார். தற்பொழுது இவர் தமிழக அமைச்சரவையில் சட்ட அமைச்சராக உள்ளார்.  

## கல்லூரியின் தரம்
1994ஆம் ஆண்டில் தொடங்கப்பட்ட இக்கல்லூரி 2003ஆம் ஆண்டில் தேசிய மதிப்பீடு மற்றும் தரச்சான்று அவையினால் தரக்குறியீட்டில் பி<sup>++</sup> அங்கீகாரத்தை முதன்முதலில் பெற்றது. மீண்டும் 2009 மற்றும் 2015 ஆகிய ஆண்டுகளில் ஏ தரக்குறியீட்டை பெற்றது. 19.10.2012 முதல் தன்னாட்சி அதிகாரம் பெற்ற கல்லூரியாக புது தில்லி, பல்கலைக்கழக மானியக் குழு, திருச்சிராப்பள்ளி பாரதிதாசன் பல்கலைக்கழகம் மூலமும் அங்கீகரிக்கப்பட்டு செயல்பட்டு வருகிறது.  

## கல்லூரி பாடப்பிரிவுகள்
- இளங்கலை வகுப்புகள்
- முதுகலை வகுப்புகள்
- மேலாண்மை வகுப்புகள்
- ஆய்வியல் நிறைஞர் வகுப்புகள்
- முனைவர் பட்ட வகுப்புகள்

## வளாகத்தில் உள்ள கல்வி நிறுவனங்கள்
- மத்தியக் கல்விப்பாடத்திட்டத்துடன் கூடிய பள்ளி
- மெட்ரிக் பாடத்திட்டத்துடன் கூடிய பள்ளி
- செவிலியர் கல்லூரி
- கலை மற்றும் அறிவியல் கல்லூரி
- பொறியியல் கல்லூரி

## முக்கிய நிகழ்வுகள்
உயிரிதொழில்நுட்பவியல் தொடர்பான தேசிய மாநாடும் சமுதாயக் கல்லூரி துவக்கவிழாவும் இக் கல்லூரியில் நடைபெற்றன.  

## விளையாட்டு
கல்லூரியானது மண்டலங்களிடையிலான துடுப்பாட்டம் மற்றும் கால்பந்து போன்ற விளையாட்டுகளில் பங்கேற்று விளையாடுகிறது. 2017 ஆம் ஆண்டில் இல் மூன்றாவது இடத்தைப் பிடித்தது.
# சிறீமதி இந்திரா காந்தி கல்லூரி


**ஸ்ரீமதி இந்திரா காந்தி கல்லூரி** (Shrimati Indira Gandhi College) என்பது இந்தியாவின், தமிழ்நாட்டின் திருச்சிராப்பள்ளியில் அமைந்துள்ள ஒரு மகளிர் கல்லூரி ஆகும். இந்த கல்லூரி 1984 ஆம் ஆண்டில் கே. சந்தனம் என்பவரால் நிறுவப்பட்டது, இது சத்திரம் பேருந்து நிலையத்துக்கு எதிரே அமைந்துள்ளது. இந்த கல்லூரி பாரதிதாசன் பல்கலைக்கழகத்துடன் இணைவுபெற்றுள்ளது.  

## வரலாறு
இந்த கல்லூரி 1984 ஆம் ஆண்டில் கல்வியாளர் கே. சந்தனம் அவர்களால் 2 படிப்புகள் கொண்டதாக 10 ஆசிரியர்களுடன் தொடங்கப்பட்டது. பெண்களுக்காக பிரத்தியேகமாக நிறுவப்பட்ட மாநிலத்தின் முதல் இரண்டு கல்லூரிகளில் இதுவும் ஒன்றாகும். பெண் கல்வியை ஊக்குவிப்பதற்காக இந்த கல்லூரிக்கு முன்னாள் இந்திய பிரதமர் இந்திரா காந்தி<nowiki/>யின் பெயர் சூட்டப்பட்டதுடன், கல்லூரி வளாகத்தில் இந்திரா காந்தியின் சிலை நிறுவப்பட்டுள்ளது.
# சிறீமத் ஆண்டவன் கலை அறிவியல் கல்லூரி


**ஸ்ரீமத் ஆண்டவன் கலை மற்றும் அறிவியல் கல்லூரி** (*Srimad Andavan Arts and Science College*), என்பது இந்தியாவின் தமிழ்நாடு மாநிலம், திருச்சிராப்பள்ளியில் அமைந்துள்ள ஒரு கல்லூரி ஆகும். இந்த கல்லூரி பாரதிதாசன் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# உருமு தனலட்சுமி கல்லூரி


**உருமு தனலட்சுமி கல்லூரி** (Urumu Dhanalakshmi College), என்பது தமிழ்நாட்டின் . திருச்சிராப்பள்ளியில் அமைந்துள்ள ஒரு கல்லூரி ஆகும். இது 1946 ஆம் ஆண்டில் நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
- நுண்ணுயிரியல்
- தாவரவியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- சமூக பணி
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.